ddrg/super_eurlex huggingface dataset:
2003/799/EY: Neuvoston päätös, tehty 10 päivänä marraskuuta 2003, kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Banque centrale du Luxembourgin ulkopuolisten tilintarkastajien osalta



Virallinen lehti nro L 299 , 18/11/2003 s. 0023 - 0023



Neuvoston päätös, tehty 10 päivänä marraskuuta 2003, kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Banque centrale du Luxembourgin ulkopuolisten tilintarkastajien osalta (2003/799/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimukseen liitetyn pöytäkirjan Euroopan keskuspankkijärjestelmän ja Euroopan keskuspankin perussäännöstä ja erityisesti sen 27 artiklan 1 kohdan, ottaa huomioon Euroopan keskuspankin 3 päivänä lokakuuta 2003 Euroopan unionin neuvostolle antaman suosituksen EKP/2003/11 Banque centrale du Luxembourgin ulkopuolisista tilintarkastajista(1), sekä katsoo seuraavaa: (1) Euroopan keskuspankin, jäljempänä "EKP", neuvoston suosittelemat ja Euroopan unionin neuvoston hyväksymät riippumattomat ulkopuoliset tilintarkastajat tarkastavat EKP:n ja kansallisten keskuspankkien tilit. (2) Banque centrale du Luxembourgin nykyisten ulkopuolisten tilintarkastajien toimikausi päättyy vuoden 2003 lopussa. (3) EKP:n neuvosto suositteli neuvostolle Banque centrale du Luxembourgin julkisia hankintoja koskevien sääntöjensä mukaisesti tilintarkastajikseen valitsemiensa uusien ulkopuolisten tilintarkastajien nimittämisen hyväksymistä tilikaudesta 2004 alkaen yhden vuoden toimikaudeksi, joka voidaan uusia. (4) EKP:n neuvoston suositusta on syytä noudattaa, ON PÄÄTTÄNYT SEURAAVAA: 1 artikla Korvataan päätöksen 1999/70/EY(2) 1 artiklan 7 kohta seuraavasti: "7. Deloitte & Touche Luxembourg hyväksytään Banque centrale du Luxembourgin ulkopuolisiksi tilintarkastajiksi tilikaudesta 2004 alkaen vuoden toimikaudeksi, joka voidaan uusia." 2 artikla Tästä päätöksestä ilmoitetaan EKP:lle. 3 artikla Tämä päätös julkaistaan Euroopan unionin virallisessa lehdessä. Tehty Brysselissä 10 päivänä marraskuuta 2003. Neuvoston puolesta Puheenjohtaja A. Marzano (1) EUVL C 247, 15.10.2003, s. 16. (2) EYVL L 22, 29.1.1999, s. 69. Päätös sellaisena kuin se on viimeksi muutettuna päätöksellä 2003/270/EY (EUVL L 99, 17.4.2003, s. 49).
2003/794/EY: Neuvoston päätös, tehty 6 päivänä marraskuuta 2003, alueiden komitean ruotsalaisen jäsenen ja kolmen ruotsalaisen varajäsenen nimeämisestä



Virallinen lehti nro L 296 , 14/11/2003 s. 0031 - 0031



Neuvoston päätös, tehty 6 päivänä marraskuuta 2003, alueiden komitean ruotsalaisen jäsenen ja kolmen ruotsalaisen varajäsenen nimeämisestä (2003/794/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon Ruotsin hallituksen ehdotuksen, sekä katsoo seuraavaa: (1) Neuvosto teki 22 päivänä tammikuuta 2002 päätöksen 2002/60/EY alueiden komitean jäsenten ja varajäsenten nimeämisestä(1). (2) Alueiden komiteassa on vapautunut varsinaisen jäsenen paikka Rune HJÄLMin erottua sekä kaksi varajäsenen paikkaa Hans KLINTBOMin ja Bengt-Anders JOHANSSONin erottua, mistä neuvosto sai tiedon 6 päivänä lokakuuta 2003, sekä varajäsenen paikka sen seurauksena, että Mona-Lisa NORRMANia on ehdotettu varsinaiseksi jäseneksi, ON PÄÄTTÄNYT SEURAAVAA: Ainoa artikla a) Nimetään alueiden komitean varsinaiseksi jäseneksi: Mona-Lisa NORRMAN Rune HJÄLMin tilalle b) nimetään alueiden komitean varajäseniksi: 1. Ulla NORGREN Bengt-Anders JOHANSSONin tilalle 2. Ewa-May KARLSSON Hans KLINTBOMin tilalle 3. Kent PERSSON Mona-Lisa NORRMANin tilalle näiden jäljellä olevaksi toimikaudeksi eli 25 päivään tammikuuta 2006. Tehty Brysselissä 6 päivänä marraskuuta 2003. Neuvoston puolesta Puheenjohtaja G. Pisanu (1) EYVL L 24, 26.1.2002, s. 38.
2003/789/EY: Neuvoston päätös, tehty 4 päivänä marraskuuta 2003, alueiden komitean alankomaalaisen jäsenen nimeämisestä



Virallinen lehti nro L 294 , 12/11/2003 s. 0008 - 0008



Neuvoston päätös, tehty 4 päivänä marraskuuta 2003, alueiden komitean alankomaalaisen jäsenen nimeämisestä (2003/789/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon Alankomaiden hallituksen ehdotuksen, sekä katsoo seuraavaa: (1) Neuvosto teki 22 päivänä tammikuuta 2002 päätöksen 2002/60/EY alueiden komitean jäsenten ja varajäsenten nimeämisestä(1). (2) Alueiden komiteassa on vapautunut varajäsenen paikka Piet JANSENin erottua, mikä on annettu neuvostolle tiedoksi 17 päivänä lokakuuta 2003, ON PÄÄTTÄNYT SEURAAVAA: Ainoa artikla Nimetään H. A. AALDERINK, gedeputeerde van de provincie Gelderland, alueiden komitean varajäseneksi Piet JANSENin tilalle jäljellä olevaksi toimikaudeksi eli 25 päivään tammikuuta 2006 saakka. Tehty Brysselissä 4 päivänä marraskuuta 2003. Neuvoston puolesta Puheenjohtaja G. Tremonti (1) EYVL L 24, 26.1.2002, s. 38.
2003/788/EY,Euratom: Neuvoston päätös, tehty 4 päivänä marraskuuta 2003, talous- ja sosiaalikomitean jäsenen nimeämisestä



Virallinen lehti nro L 294 , 12/11/2003 s. 0007 - 0007



Neuvoston päätös, tehty 4 päivänä marraskuuta 2003, talous- ja sosiaalikomitean jäsenen nimeämisestä (2003/788/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 259 artiklan, ottaa huomioon Euroopan atomienergiayhteisön perustamissopimuksen ja erityisesti sen 167 artiklan, ottaa huomioon talous- ja sosiaalikomitean jäsenten nimeämisestä 21 päivänä syyskuuta 2002 alkavaksi ja 20 päivänä syyskuuta 2006 päättyväksi toimikaudeksi 17 päivänä syyskuuta 2002 tehdyn neuvoston päätöksen 2002/758/EY, Euratom(1), sekä katsoo, että edellä mainitussa komiteassa on vapautunut jäsenen paikka Robert BAIRDin erottua, mikä on annettu neuvostolle tiedoksi 3 päivänä helmikuuta 2003, ja ottaa huomioon Ison-Britannian hallituksen esittämät ehdokkaat, sekä saatuaan Euroopan unionin komission lausunnon, ON PÄÄTTÄNYT SEURAAVAA: Ainoa artikla Nimetään Sally SCUTT talous- ja sosiaalikomitean jäseneksi Robert BAIRDin tilalle tämän jäljellä olevaksi toimikaudeksi eli 20 päivään syyskuuta 2006. Tehty Brysselissä 4 päivänä marraskuuta 2003. Neuvoston puolesta Puheenjohtaja G. Tremonti (1) EYVL L 253, 21.9.2002, s. 9.
2003/784/EY: Komission päätös, tehty 6 päivänä marraskuuta 2003, luvan antamisesta Italialle jatkaa uuden viininvalmistusmenetelmän koekäyttöä (tiedoksiannettu numerolla K(2003) 4099)



Virallinen lehti nro L 289 , 07/11/2003 s. 0022 - 0023



Komission päätös, tehty 6 päivänä marraskuuta 2003, luvan antamisesta Italialle jatkaa uuden viininvalmistusmenetelmän koekäyttöä (tiedoksiannettu numerolla K(2003) 4099) (Ainoastaan italiankielinen teksti on todistusvoimainen) (2003/784/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1), sellaisena kuin se on viimeksi muutettuna komission asetuksella (EY) N:o 1795/2003(2), ja erityisesti sen 46 artiklan 2 kohdan f alakohdan, sekä katsoo seuraavaa: (1) Viinin yhteisestä markkinajärjestelystä annetun asetuksen (EY) N:o 1493/1999 soveltamista koskevista yksityiskohtaisista säännöistä sekä viininvalmistusmenetelmiä ja -käsittelyjä koskevista yhteisön säännöistä 24 päivänä heinäkuuta 2000 annetun komission asetuksen (EY) N:o 1622/2000(3), sellaisena kuin se on viimeksi muutettuna asetuksella (EY) N:o 1410/2003(4), 41 artiklan 1 kohdan nojalla Italia on sallinut sellaisen viinin jälkikäsittelyn koekäytölle, jossa käytetään puunpaloja ja puulastuja. (2) Kokeissa on erityisesti mitattu puuaineksen vapautumista alkoholiliuokseen tammenpaloista ja tammilastuista kyseisten materiaalien pinnan ja huokoisuuden mukaan sekä kyseisten materiaalien vaikutusta erityyppisten viinien aistinvaraisiin ominaisuuksiin heti viiniyttämisen jälkeen ja yhdeksän kuukauden jälkikäsittelyn jälkeen. Kokeiden jatkaminen on tärkeää, jotta voidaan määritellä kokeiden ensimmäiset tulokset. (3) Italia on toimittanut komissiolle koekäyttöä koskevan tiedonannon. Komissio on tiedottanut jäsenvaltioille koekäytön tuloksista. (4) Italia on tehnyt komissiolle hakemuksen kokeiden jatkamisesta edelleen, koska saadut tulokset ovat mielenkiintoisia. Italia on perustellut hakemuksensa asianmukaisesti. (5) Kokeet kohdistuvat jo vuoden 2003 sadon viiniyttämiseen. (6) Komissio tekee asetuksen (EY) N:o 1622/2000 41 artiklan 3 kohdan mukaisesti päätöksen sille tehdystä hakemuksesta. (7) Tässä päätöksessä säädetyt toimenpiteet ovat viinin hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Annetaan Italialle lupa jatkaa kokeellisessa tarkoituksessa puunpalojen ja puulastujen käyttöä viinin jälkikäsittelyssä 31 päivään heinäkuuta 2005 asetuksen (EY) N:o 1622/2000 41 artiklan 1 kohdassa säädettyjen edellytysten mukaisesti. 2 artikla Tämä päätös on osoitettu Italian tasavallalle. Tehty Brysselissä 6 päivänä marraskuuta 2003. Komission puolesta Franz Fischler Komission jäsen (1) EYVL L 179, 14.7.1999, s. 1. (2) EUVL L 262, 14.10.2003, s. 13. (3) EYVL L 194, 31.7.2000, s. 1. (4) EYVL L 201, 8.8.2002, s. 9.
2003/781/YUTP: Neuvoston päätös 2003/781/YUTP, tehty 29 päivänä syyskuuta 2003, sopimuksen tekemisestä Euroopan unionin ja Puolan tasavallan välillä Puolan asevoimien osallistumisesta Euroopan unionin johtamiin joukkoihin (EUF) entisessä Jugoslavian tasavallassa Makedoniassa



Virallinen lehti nro L 285 , 01/11/2003 s. 0043 - 0043



Neuvoston päätös 2003/781/YUTP, tehty 29 päivänä syyskuuta 2003, sopimuksen tekemisestä Euroopan unionin ja Puolan tasavallan välillä Puolan asevoimien osallistumisesta Euroopan unionin johtamiin joukkoihin (EUF) entisessä Jugoslavian tasavallassa Makedoniassa EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 24 artiklan, ottaa huomioon puheenjohtajavaltion suosituksen, sekä katsoo seuraavaa: (1) Neuvosto hyväksyi 27 päivänä tammikuuta 2003 yhteisen toiminnan 2003/92/YUTP(1) Euroopan unionin sotilasoperaatiosta entisessä Jugoslavian tasavallassa Makedoniassa. (2) Yhteisen toiminnan 8 artiklan mukaan kolmansien valtioiden osallistumista koskevat yksityiskohtaiset järjestelyt vahvistetaan Euroopan unionista tehdyn sopimuksen 24 artiklan mukaisessa sopimuksessa. (3) Korkeana edustajana toimivan neuvoston pääsihteerin valtuuttamisesta aloittamaan neuvottelut 18 päivänä maaliskuuta 2003 tehdyn neuvoston päätöksen mukaisesti korkeana edustajana toimiva neuvoston pääsihteeri on neuvotellut Euroopan unionin ja Puolan tasavallan välisen sopimuksen Puolan asevoimien osallistumisesta Euroopan unionin johtamiin joukkoihin (EUF) entisessä Jugoslavian tasavallassa Makedoniassa. (4) Tämä sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään Euroopan unionin puolesta Euroopan unionin ja Puolan tasavallan välinen sopimus Puolan asevoimien osallistumisesta Euroopan unionin johtamiin joukkoihin (EUF) entisessä Jugoslavian tasavallassa Makedoniassa. Sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö, jolla on valtuudet allekirjoittaa sopimus Euroopan unionia sitovasti. 3 artikla Tätä päätöstä noudatetaan päivästä, jona se tehdään. 4 artikla Tämä päätös julkaistaan Euroopan unionin virallisessa lehdessä. Tehty Brysselissä 29 päivänä syyskuuta 2003. Neuvoston puolesta Puheenjohtaja F. Frattini (1) EUVL L 34, 11.2.2003, s. 26.
2003/782/EY: Neuvoston päätös, tehty 27 päivänä lokakuuta 2003, alueiden komitean jäsenen nimeämisestä



Virallinen lehti nro L 286 , 04/11/2003 s. 0017 - 0017



Neuvoston päätös, tehty 27 päivänä lokakuuta 2003, alueiden komitean jäsenen nimeämisestä (2003/782/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon Espanjan hallituksen ehdotuksen, sekä katsoo seuraavaa: (1) Neuvosto teki 22 päivänä tammikuuta 2002 päätöksen 2002/60/EY(1) alueiden komitean jäsenten ja varajäsenten nimeämisestä. (2) Alueiden komiteassa on vapautunut jäsenen paikka Alberto RUIZ-GALLARDON JIMÉNEZin toimikauden päätyttyä, mikä on annettu neuvostolle tiedoksi 6 päivänä lokakuuta 2003, ON PÄÄTTÄNYT SEURAAVAA: Ainoa artikla Nimetään Carlos MAYOR OREJA, Vicepresidente, Comunidad de Madrid, alueiden komitean jäseneksi Alberto RUIZ-GALLARDON JIMÉNEZin tilalle jäljellä olevaksi toimikaudeksi eli 25 päivään tammikuuta 2006 saakka. Tehty Luxemburgissa 27 päivänä lokakuuta 2003. Neuvoston puolesta Puheenjohtaja A. Matteoli (1) EYVL L 24, 26.1.2002, s. 38.
2003/783/EY: Neuvoston päätös, tehty 27 päivänä lokakuuta 2003, alueiden komitean varajäsenen nimeämisestä



Virallinen lehti nro L 286 , 04/11/2003 s. 0018 - 0018



Neuvoston päätös, tehty 27 päivänä lokakuuta 2003, alueiden komitean varajäsenen nimeämisestä (2003/783/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon Espanjan hallituksen ehdotuksen, sekä katsoo seuraavaa: (1) Neuvosto teki 22 päivänä tammikuuta 2002 päätöksen 2002/60/EY(1) alueiden komitean jäsenten ja varajäsenten nimeämisestä. (2) Alueiden komiteassa on vapautunut varajäsenen paikka Manuel COBO VEGAn toimikauden päätyttyä, mikä on annettu neuvostolle tiedoksi 6 päivänä lokakuuta 2003, ON PÄÄTTÄNYT SEURAAVAA: Ainoa artikla Nimetään Juan GONZÁLEZ BLASCO, Consejero de Obras Públicas, Urbanismo y Transporte, Comunidad de Madrid, alueiden komitean varajäseneksi Manuel COBO VEGAn tilalle jäljellä olevaksi toimikaudeksi eli 25 päivään tammikuuta 2006 saakka. Tehty Luxemburgissa 27 päivänä lokakuuta 2003. Neuvoston puolesta Puheenjohtaja A. Matteoli (1) EYVL L 24, 26.1.2002, s. 38.
2003/853/YUTP: Neuvoston päätös 2003/853/YUTP, 5 päivältä joulukuuta 2003, Euroopan unionin tarkkailuvaltuuskunnan (EUMM) johtajan toimikauden jatkamisesta



Virallinen lehti nro L 322 , 09/12/2003 s. 0032 - 0032



Neuvoston päätös 2003/853/YUTP, 5 päivältä joulukuuta 2003, Euroopan unionin tarkkailuvaltuuskunnan (EUMM) johtajan toimikauden jatkamisesta EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 23 artiklan 2 kohdan, ottaa huomioon Euroopan unionin tarkkailuvaltuuskunnan toimeksiannon jatkamisesta 26 päivänä marraskuuta 2002 hyväksytyn neuvoston yhteisen toiminnan 2002/921/YUTP(1) ja erityisesti sen 5 artiklan 1 kohdan, sekä katsoo seuraavaa: (1) Neuvosto teki päätöksen 2003/562/YUTP(2) Maryse DAVIETin nimittämisestä Euroopan unionin tarkkailuvaltuuskunnan johtajaksi 31 päivään joulukuuta 2003 saakka Antóin MAC UNFRAIDHin erottua tehtävästään, (2) Euroopan unionin tarkkailuvaltuuskunnan johtajan toimeksiantoa olisi jatkettava, ON PÄÄTTÄNYT SEURAAVAA: 1 artikla Euroopan unionin tarkkailuvaltuuskunnan johtajan Maryse DAVIETin toimikautta jatketaan. 2 artikla Tämä päätös tulee voimaan päivänä, jona se tehdään. Sitä sovelletaan 31 päivään joulukuuta 2004. 3 artikla Tämä päätös julkaistaan Euroopan unionin virallisessa lehdessä. Tehty Brysselissä 5 päivänä joulukuuta 2003. Neuvoston puolesta Puheenjohtaja P. Lunardi (1) EYVL L 321, 26.11.2002, s. 51 ja oikaisu: EYVL L 324, 29.11.2002, s. 76. (2) EUVL L 190, 30.7.2003, s. 19.
2003/844/EY: Komission päätös, tehty 5 päivänä joulukuuta 2003, päätöksen 2002/613/EY muuttamisesta Kanadassa sijaitsevien hyväksyttyjen sikojen keinosiemennysasemien osalta (ETA:n kannalta merkityksellinen teksti) (tiedoksiannettu numerolla K(2003) 4525)



Virallinen lehti nro L 321 , 06/12/2003 s. 0060 - 0060



Komission päätös, tehty 5 päivänä joulukuuta 2003, päätöksen 2002/613/EY muuttamisesta Kanadassa sijaitsevien hyväksyttyjen sikojen keinosiemennysasemien osalta (tiedoksiannettu numerolla K(2003) 4525) (ETA:n kannalta merkityksellinen teksti) (2003/844/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä siansukuisten kotieläinten siemennesteen kaupassa ja tuonnissa 26 päivänä kesäkuuta 1990 annetun neuvoston direktiivin 90/429/ETY(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 8 artiklan 1 kohdan, sekä katsoo seuraavaa: (1) Siansukuisten kotieläinten siemennesteen tuontia koskevista edellytyksistä 19 päivänä heinäkuuta 2002 tehdyssä komission päätöksessä 2002/613/EY(3), sellaisena kuin se on viimeksi muutettuna päätöksellä 2003/15/EY(4), vahvistetaan luettelo niistä kolmansista maista, Kanada mukaan luettuna, joista jäsenvaltioiden on sallittava siansukuisten kotieläinten siemennesteen tuonti. (2) Kanada on lähettänyt tiedot keinosiemennysasemasta, jonka sen eläinlääkintäviranomaiset ovat virallisesti hyväksyneet sikojen siemennesteen yhteisöön vientiä varten. Kanada on pyytänyt, että kyseinen asema lisättäisiin päätöksen 2002/613/EY mukaisesti hyväksyttyjen keinosiemennysasemien luetteloon. (3) Kanadalta on saatu takeet direktiivissä 90/429/ETY säädettyjen vaatimusten noudattamisesta. (4) Päätöstä 2002/613/EY olisi näin ollen muutettava vastaavasti. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 2002/613/EY liitteeseen V Kanadan osalta seuraava rivi: ">TAULUKON PAIKKA>" 2 artikla Tätä päätöstä sovelletaan 9 päivästä joulukuuta 2003. 3 artikla Tämä päätös on osoitettu kaikille jäsenvaltioille. Tehty Brysselissä 5 päivänä joulukuuta 2003. Komission puolesta David Byrne Komission jäsen (1) EYVL L 224, 18.8.1990, s. 62. (2) EUVL L 122, 16.5.2003, s. 1. (3) EYVL L 196, 25.7.2002, s. 45. (4) EYVL L 7, 11.1.2003, s. 90.
2003/841/EY: Neuvoston päätös, tehty 1 päivänä joulukuuta 2003, Euroopan sosiaalirahaston komitean jäsenten korvaamisesta



Virallinen lehti nro L 321 , 06/12/2003 s. 0055 - 0056



Neuvoston päätös, tehty 1 päivänä joulukuuta 2003, Euroopan sosiaalirahaston komitean jäsenten korvaamisesta (2003/841/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 147 artiklan, ottaa huomioon rakennerahastoja koskevista yleisistä säännöksistä 21 päivänä kesäkuuta 1999 annetun asetuksen (EY) N:o 1260/1999(1) ja erityisesti sen 49 artiklan, ottaa huomioon EY:n perustamissopimuksen 147 artiklassa tarkoitetun komitean jäsenten nimeämisestä 8 päivänä lokakuuta 2001 tehdyn neuvoston päätöksen(2), ottaa huomioon komission ehdotuksen, sekä katsoo seuraavaa: (1) Neuvosto nimesi komission ehdotuksesta 8 päivänä lokakuuta 2001 tekemällään päätöksellä Euroopan sosiaalirahaston komitean varsinaiset ja varajäsenet 22 päivänä lokakuuta 2004 päättyväksi toimikaudeksi. (2) Eräiden jäsenten paikat ovat tällä välin vapautuneet komiteasta eroamisen vuoksi. (3) Euroopan sosiaalirahaston komiteassa vapautuneille paikoille on syytä nimetä uudet jäsenet, ON PÄÄTTÄNYT SEURAAVAA: 1 artikla Nimetään liitteessä mainitut henkilöt Euroopan sosiaalirahaston komiteaan jäljellä olevaksi toimikaudeksi eli 22 päivään lokakuuta 2004. 2 artikla Tämä päätös julkaistaan Euroopan unionin virallisessa lehdessä. Tehty Brysselissä 1 päivänä joulukuuta 2003. Neuvoston puolesta Puheenjohtaja R. Maroni (1) EYVL L 161, 26.6.1999, s. 1. (2) EYVL C 292, 18.10.2001, s. 1. LIITE >TAULUKON PAIKKA>
2003/833/EY: Komission päätös, tehty 28 päivänä marraskuuta 2003, kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Amerikan yhdysvaltojen välisen sopimuksen liitteisiin tehtyjen muutosten hyväksymisestä Euroopan yhteisön puolesta (ETA:n kannalta merkityksellinen teksti)



Virallinen lehti nro L 316 , 29/11/2003 s. 0020 - 0020



Komission päätös, tehty 28 päivänä marraskuuta 2003, kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Amerikan yhdysvaltojen välisen sopimuksen liitteisiin tehtyjen muutosten hyväksymisestä Euroopan yhteisön puolesta (ETA:n kannalta merkityksellinen teksti) (2003/833/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Amerikan yhdysvaltojen välisen sopimuksen tekemisestä 16 päivänä maaliskuuta 1998 tehdyn neuvoston päätöksen 98/258/EY(1), ja erityisesti sen 4 artiklan kolmannen kohdan, sekä katsoo seuraavaa: (1) Sopimuksen hallinnointia käsittelevä pariteettikomitea (jäljempänä "komitea") antoi 2 päivänä lokakuuta 2003 pitämässään kokouksessa suosituksen ihmisravinnoksi tarkoitetun gelatiinin ja kollageenin vastaavuuden määrittelemisestä. Tämän suosituksen perusteella sopimuksen liite V on aiheellista muuttaa. (2) Nämä muutokset olisi hyväksyttävä yhteisön puolesta. (3) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Amerikan yhdysvaltojen välisen sopimuksen 14 artiklan mukaisesti perustetun, sopimuksen hallinnointia käsittelevän pariteettikomitean antamien suositusten mukaisesti mainitun sopimuksen liitteen V muutokset. Kirjeenvaihtona tehdyn sopimuksen teksti sekä sopimuksen liitteeseen V tehdyt muutokset ovat tämän päätöksen liitteenä. 2 artikla Terveys- ja kuluttaja-asioiden pääosaston pääjohtajalle annetaan valtuudet allekirjoittaa kirjeenvaihtona tehty sopimus yhteisöä sitovasti. 3 artikla Tätä päätöstä sovelletaan sitä kuukautta, jona Amerikan yhdysvallat ilmoittaa komissiolle kirjallisesti, että 1 artiklassa tarkoitettujen muutosten hyväksymisen edellyttämät sisäiset menettelyt on saatu päätökseen, seuraavan kuukauden ensimmäisestä päivästä. Tehty Brysselissä 28 päivänä marraskuuta 2003. Komission puolesta David Byrne Komission jäsen (1) EYVL L 118, 21.4.1998, s. 1.